cyanic-selkie/wikianc huggingface dataset:
Blankpil
Barken er brun til brunrød og furet, ungkvister kan være klebrige. Knoppene er rødbrune eller rustrøde, eggerunde og 5-8 mm lange, og ofte klebrige, med tydelig innoverbøyd spiss. De blanke og mørkegrønne, svært fintannede bladene er 7-12 cm lange og lyse- eller blågrønne under, bladstilk 10-15 mm med inntil 12 kjertler. Bladet er 3-5 ganger lengre enn det er bredt, og er bredest nær midten (ikke elliptisk) med en smal spiss. Bladets underside har ikke hårdekke. Ørebladene er små og runde.
Blankpil blomstrer i mai og hunntrær er meget uvanlige, de fleste individer er hanntrær. Den kan likne på elvepil i treets form, men atskiller seg ved en mer furete bark enn elvepil har. Arten vokser i fuktig, gjerne oversvømmet jord langs strender ved elver og innsjøer.
Pegguy Arphexad
Pegguy Arphexad (født 18. mai 1973 i Les Abymes i Guadaloupe i Frankrike) er en tidligere fransk målvakt i fotball som spilte for Liverpool FC.
Han ble signert til Liverpool av Gérard Houllier etter å ha imponert mot dem i ligaen for Leicester City, han ble kjøpt inn som en backup for daværende nummer i Sander Westerveld. Han spilte for Lens før han gikk til Leicester City i 1997. Han ble løst fra kontrakten i 2003 uten å ha spilt på a-laget til Liverpool FC. Etter Liverpool FC har han spilt for Coventry City, Notts County, Stockport County og Marseille FC.
Sand
Sand er sorterte og oftest ganske rundslipte bergartsfragmenter. Sand finnes som elveavsetninger på elvesletter og i deltaer, som sandstrender avsatt av bølger og havstrømmer langs kysten, eller som vindavsetninger (sanddyner) i tørre og vegetasjonsfattige områder, og finpartikulær sand kan betegnes som støv. Sand har ofte et høyt innhold av harde mineraler som kvarts.
I løsmasser klassifiseres fraksjoner med en diameter på mellom 0,06 mm og 2 mm som sand. Finere fraksjoner enn 0,06 mm betegnes silt og leire, mens grovere fraksjoner på mellom 2 mm og 64 mm betegnes grus, og de groveste fraksjonene som er grovere enn 64 mm betegnes morene. Det finnes flere systemer for klassifikasjon av løsmasser, og grensene mellom fraksjonene kan variere. Over lengre tid kan sand bli omdannet til sandstein. Det viktigste materiale i nesten alle sandsorter er kvarts.
Sand brukes som tilslag i betong, som slipemateriale i sandpapir og ved sandblåsing og som strøsand for å øke friksjonen mot glatt underlag.
Mons Røisland
Mons Røisland (født 28. januar 1997 på Høvik) er en norsk snøbrettkjører som konkurrerer i slopestyle og big air.
30. januar 2016 tok han bronsemedalje i sitt første X Games, under slopestyleøvelsen i Vinter-X Games Aspen 2016. Med 86,33 poeng endte han bak canadierne Mark McMorris (92,66) og Sébastien Toutant (90,00).
Brachytria
Brachytria er en slekt av biller som tilhører den artsrike underfamilien Cerambycinae i familien trebukker (Cerambycidae).
Lachnocrepis
Lachnocrepis er en slekt av løpebiller.
Brachytria
Utseende
Middelsstore, avlange, brokete fargede trebukker. De er varierende farget i rødt, gult, hvitt og svart. Antennene er tynne og lengre enn kroppen hos hannene, kortere enn kroppen hos hunnene. Pronotum har rundede sider, dekkvingene er parallellsidige, nokså smale, med opphøyde lengderibber.
Lachnocrepis
Utseende
Middelsstore (gjerne ca. 12 millimeter), avlangt-ovale, mørke løpebiller. Oversiden er halvblank og glatt uten påfallende punktering. Hodet er rundet med nokså små fasettøyne. Pronotum er rundet, dekkvingene nokså jevnbrede.
Brachytria
Utbredelse
Slekten er utbredt i Australia.
Lachnocrepis
Levevis
Artene lever i myrer og sumper.
Utbredelse
Slekten er utbredt i Øst-Asia og det østlige Nord-Amerika.
Castle Point
Castle Point er et administrativt distrikt i Essex, England.
Distriktet har et areal på 45,07 km² og hadde 88 011 innbyggere i 2011.
Blekkrabbeedderkopp
Psammitis albidus er en av edderkoppene i gruppen krabbeedderkopper (Thomisidae). De jakter ofte fra blomster hvor de venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.
Utbredelse
Psammitis albidus er utbredt i det nordlige Europa, i Finland, Sverige, i Norge er den registrert i Sør-Varanger i Finnmark.
Utseende
Psammitis albidus er lyst eller litt mørkere brun eller rødbrun, med lysere eller mørkere flekker. Mange av artene i slekten Psammitis og Xysticus er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
7. etappe av Giro d’Italia 2010
7. etappe av Giro d'Italia 2010 ble kjørt den 15. mai 2010. Nok en gang måtte rytterne gjennom en våt etappe med glatt veibane og mange velt som konsekvens, noe sammenlagtleder Vincenzo Nibali fikk erfare da han deiset i bakken rundt 30 kilometer før målgang. Nibalis lagkamerat Ivan Basso gikk også over ende sammen med ytterligere to Liquigas-ryttere og Cervélos Carlos Sastre. De to italienerne tapte over to minutter til teten til tross for iherdig kjøring på slutten, mens Sastre tapte over fem minutter. Etappen var innom mange gruspartier noe som skapte trøbbel for rytterne på de stive sykkelrammene og de smale dekkene. Den som klarte seg best på det mindre vante underlaget var tidligere terrengsyklist Cadel Evans. Den regjerende mester i landeveisritt lå langt fremme hele dagen og tettet luker til ryttere som prøvde å gå i brudd. På oppløpsiden rykket han fra Damiano Cunego og Aleksandr Vinokurov og en møkkete Evans kunne til slutt rulle over målstreken med armene i været og feire sin første etappeseier i Giroen
Eksterne lenker
2010 Giro d'Italia, Stage 1 to Stage 11
MS «Gullha»
MS «Gullha» er et stykkgodskip (fraktskip) som ble bestilt av Viking Skips A/S, Ålesund. Skipet ble levert i mars 1973 under navnet MS «Viking Ole» og det var Hjørungavaag Verk. A/S, Hjørungavåg som stod for verket. Hun er byggenummer 19.
Siden sjøsettingen i 1973 har MS «Gullha» hatt flere eiere, og forskjellige navn. Hun har også seilt under svensk flagg en periode.
19. mars 1995 var hun på reise med kull fra Stettin til Skottland og kantret i Nordsjøen, 75 n.m. nordvest av Ekofisk. Ulykken resulterte i at to mann omkom. Skipet ble berget og slept i land. Drøyt fem år senere, natt til 10. februar 2000, dundret daværende MS «Gullhav» inn i fjellveggen på Aareholmen helt nordvest i Grimstadfjorden. Hun var lastet med 50 tonn gjødsel. Båten ble flerret opp i baugen, tok inn vann, fikk skader på styrbord side og propellen ble ødelagt. Overstyrmannen ble tiltalt for å være full i tjenesten, og ble målt til 2,55 i promille dagen derpå.
Idag seiler MS «Gullha» under flagget til Tanzania. Hun har diverse oppdrag, og var ofte å se på Verket som ligger i tidligere Hurum kommune. Her fraktet hun sand og steinmasser fra bryggen til Svelviksand AS, som driver sandtak, rundt Drammens -og Oslofjorden.
Søsterskipene
Hjørungavaag Verk. A/S bygget flere tilsvarende fraktskip på starten av 1970 tallet. Søsterskip til «Gullha» er MS «Viking Anton» (1971), MS «Bremer Roland» og «Viking Sigvald» (1972) og MS «Grinna» (1973). De tre sistnevnte med eksakt brt verdi på 299.
Anahi
Anahi er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små (6–8 millimeter), avlange, blanke, brunsvarte oldenborrer. Undersiden er kledt med lange hår. Beina er nokså lange og svært kraftige, leggene nærmest trekantede, med stive børster.
Levevis
Ingenting er kjent om levesettet til disse billene. De finnes i den såkalte Chaco-regionen i Sør-Amerika, i nokså tørre, høytliggende skogområder.
Utbredelse
Slekten er utbredt i Sør-Amerika (Bolivia, Paraguay, Argentina).
Kilder
Scarabaeidae: Melolonthinae) with the Description of Two New Species. Neotropical Entomology 36(5):729-736
Hugh Saunders
Hugh William Lumsden Saunders (født 24. august 1894, død 8. mai 1987) var en britisk-sørafrikansk offiser flyveress som klatret til en av de høyeste gradene i Royal Air Force og ble air chief marshal.
RAF-karriere
Saunders vervet seg med Witwatersrand Rifles Regiment i 1914 ved starten av den første verdenskrig. Han tjenestegjorde deretter i South African Rifles før han ble pilot i No. 84 Squadron i Royal Flying Corps. Med 15 seire i luftkamp regnes han som trippeless. Han ble forfremmet til Squadron Leader den 29. mai 1929. I 1932 ble han utnevnt til Officer Commanding No. 45 Squadron.
Saunders tjenestegjorde i den andre verdenskrig, opprinnelig som stabssjef i Royal New Zealand Air Force før han ble Air Officer Administration ved hovedkvarteret til RAF Fighter Command i februar 1942 og deretter beordret til sjef for No. 11 Group RAF i november 1942. Han ble gjort til Director-General of Personnel ved Air Ministry i november 1944.
Ved slutten av den andre verdenskrig var han sjef for RAF Burma før han ble sjef for Bomber Command i januar 1947. Han endte opp som Air Member for Personnel i oktober 1947, Inspector-General of the RAF i oktober 1949 og Commander-in-Chief ved Headquarters Air Forces Western Europe i februar 1951. Han ble utnevnt Air Deputy ved Supreme Allied Commander Europe og pensjonerte seg i september 1953.
Radosław Sikorski
Radosław Tomasz Sikorski født 1963 er en polsk journalist og politiker (Platforma Obywatelska, PO). Han har vært medlem av Europaparlamentet siden 2019. Han var fra oktober 2005 til februar 2007 partiløs forsvarsminister, og fra november 2007 til september 2014 utenriksminister som medlem av PO. Han var president i Sejm fra september 2014 til juni 2015.
Sikorski var sentral i samtalene i 2014 under Euromajdan, mellom Ukrainas daværende president Viktor Janukovitsj og opposisjonen, om en tidsplan for konstitusjonelle endringer og utlysing av nyvalg.
Hemel Hempstead
Opprinnelse til navnet
Den opprinnelige bosetningen hadde navnet Henamsted eller Hean-Hempsted, det vil si High Hempstead, i angelsaksisk tid, og i normannisk tid ved navnet Hemel-Amstede. Navnet er referert til Domesday Book (1086) som Hamelamesede, men i senere århundrer ble til Hamelhamsted, og muligens Hemlamstede. På angelsaksisk (gammelengelsk) hadde -stead eller -stede betydningen som ganske enkelt «sted» eller «hjemsted», som stedet for en bygning eller beite, som en klarning i skogen og denne endelsen ble benyttet i andre engelske stedsnavn, som Hamstead og Berkhamsted.
En motstridende teori er at Hemel er avledet fra «Haemele» som var navnet på distriktet på 700-tallet og er mest sannsynlig enten navnet på landeieren, eller mindre sannsynlig i betydningen «ødelagt land». Byen er i dag omtalt blant innbyggerne som «Hemel», men før den andre verdenskrig omtalte lokalbefolkningen det som «Hempstead».
Byen har gitt navn til byen Hempstead i den amerikanske delstaten New York som ble først bosatt i 1644. Emigranter fra Hemel Hempstead kom til det amerikanske området på slutten av 1600-tallet.
Tidlig historie
Levninger fra romerske villa og bondebosetning har blitt avdekket ved Boxmoor og Gadebridge. Den dekker hele perioden for romersk Britannia. En godt bevart romersk gravhaug er lokalisert i Highfield.
Den første dokumenterte omtalen av byen er en bevilgning på land ved Hamaele av kong Offa av Essex til den saksiske biskopen av London i 705. Hemel Hempstead på dets nåværende sted er nevnt i Domesday Book av 1086 som en vill, Hamelhamstede, med rundt 100 innbyggere. Betegnelsen vill var en engelsk betegnelse for en landenhet som ellers ville ha vært beskrevet som en sogn, herskapshus eller tithing (en tiende av en hundred, fra norrønt, ti, jf. ting). En ufri innbygger av en vill ble kalt for en villein, livegen, og ordet vill utviklet seg siden til ville (by) og village (landsby).
Sognekirken St Mary's, viet til jomfru Maria, ble bygget i 1140 og er i dag anerkjent som en av de fineste normanniske sognekirkene i grevskapet. Kirken har et uvanlig 61 meter høyt spir dekket av bly som ble lagt til på 1100-tallet.
Senere historie
I Tudortiden fikk stedet innvilget et bycharter av Henrik VIII. Han skal selv ha besøkt byen sammen med Anne Boleyn. Noen spesielt fine veggmalerier fra perioden ble funnet i noen hus i Piccotts End i 1970-årene.
I viktoriansk tid ble byen en valgkrets (borough). Den vokste jevnt frem til slutten av andre verdenskrig, da mange londonboere som hadde mistet sine hjem i blitzen slo seg ned der. Den gamle delen av byen, kjent som Old Town, ligger i sentrum, med områder som ble utviklet fra 1950 og utover på alle sider. Ved folketellingen i 2001 var Hemel Hempstead det tettest befolkede området i Hertfordshire.
Buncefield-eksplosjonen
Klokken 6 om morgenen den 11. desember 2005 inntraff en stor eksplosjon på et drivstofflager i Buncefield rett utenfor byen, ved kryss 8 på motorveien M1. Alt tyder på at det dreier seg om en ulykke. Et førtitalls mennesker ble skadet, mens bygninger opptil halvannen kilometer unna fikk skader. Smellet fra eksplosjonen skal ha vært hørbart i Nederland, man kjente rystelser i Oxfordshire og røykskyen nådde London.
Det var en periode frykt for at det dreide seg om et terrorangrep, og at det kunne inntreffe flere eksplosjoner i England. Det oppsto rykter om at lageret hadde blitt truffet av et fly, men dette viste seg raskt å ikke være tilfelle. Politiet konkluderte tidlig med at det ser ut til å være en ulykke.
Brannene som brøt ut ble endelig slukket 13. desember. Omkring 2000 mennesker som bodde i nærheten ble evakuert, og i et større område har man fått beskjed om å holde vinduer lukket og holde seg innendørs av frykt for røyken. Eksperter mener at røyken ikke inneholdt giftige gasser, men for personer med luftveisproblemer kan den allikevel gi alvorlige helseproblemer. Røykskyen lå over store områder, og var synlig i Frankrike.
Drivstofflageret var det femte største i Storbritannia, og forsyner blant annet London Luton Airport og London Heathrow Airport med flydrivstoff.
Proteinsyntese
Proteinsyntesen foregår på ribosomene som hos eukaryoter ligger utenfor cellekjernen, i cytoplasmaet. Informasjon om hvordan et protein skal bygges opp, finnes i DNA-molekylene i kjernen. Den aktuelle informasjonen må derfor ut i cytoplasmaet før proteinsyntesen kan starte.
DNA-molekylet (deoksyribonukleinsyre) i cellekjernen er bygd opp av dideoksyribose, fosfatgrupper og en av de fire nitrogenbasene adenin, tymin, cytosin og guanin. Inne i cellen blir den delen av DNA-molekylet som inneholder den aktuelle proteinoppskriften (genet), kopiert. Kopien kalles m-RNA (messenger-ribonukleinsyre) og likner på DNA. Man kan forestille seg DNA-molekylet som en vindeltrapp hvor trinnene er laget av par med nitrogenbaser og sidene av sukkermolekyler og fosforsyremolekyler. Forskjellen mellom DNA og RNA er at RNA er bygd opp av en enkelt "side" av vindeltrappa og bare har én nitrogenbase i stedet for et par. I tillegg inneholder RNA uracil i stedet for tymin og sukkermolekylet er ribose i stedet for deoksyribose.
I en eukaryot organisme beveger m-RNAet seg deretter gjennom kjernemembranen og ut i cytoplasma, der det fester seg til et ribosom. Fordi prokaryote organismer ikke har cellekjerne kan m-RNAet feste seg til et ribosom allerede før m-RNA er ferdig laget.
Tre nitrogenbaser koder for én aminosyre og kalles en triplett eller et kodon. Tripletter på m-RNA fungerer som koder for aminosyrer. Fordi vi har fire nitrogenbaser og det trengs tre for å lage en triplett, får vi 43 = 64 aminosyrekombinasjoner (det er bare 20 aminosyrer, derfor fungerer noen av triplettene som koder for samme aminosyre mens andre kan være "start" og "stopp" koder).
Aminosyrene bindes til sin spesifikke t-RNA (transport-RNA). Det finnes én type t-RNA for hver aminosyre. t-RNA har koder som er ”speilbilder” av kodene på m-RNA. Fordi adenin bare kan danne par med tymin eller uracil og guanin med cytosin vil f.eks. guanin på m-RNA bindes til cytosin på t-RNA. Aminosyrene kobles derfor sammen på den måten m-RNA bestemmer. Etter hvert som ribosomet beveger seg bortover m-RNA tråden, vokser kjeden av aminosyrer og det dannes et peptid. Peptidet blir sendt inn i det endoplasmatiske nettverk og får en spesiell tredimensjonal struktur som er avgjørende for egenskapene. Det har blitt et funksjonelt protein.
Claflin University
Claflin University er et privat, kristent universitet i tettstedet Orangeburg i delstaten Sør-Carolina, USA. Det ble opprettet i 1869, og er et av de såkalte historiske svarte læresteder i USA, gruppen av høyere læringsinstitusjoner som fra første stund tok inn svarte studenter før dette ble en lovfestet rettighet.
Ved universitetet var det 1 758 studenter og 148 vitenskapelig ansatte i 2006, og samme året var skolepengene US$ 11 764 for studenter folkeregistrert i USA. Studiene gis opp til mastergradsnivå.
FC Sheriff Tiraspol
FC Sheriff Tiraspol (kyrillisk: ФК Шериф Тирасполь) er en moldovsk fotballklubb fra byen Tiraspol. Klubben ble grunnlagt i 1997 og de har dominert moldovsk fotball siden tusenårsskiftet. Laget spiller sine hjemmekamper på Sheriff Stadion, som har en tilskuerkapasitet på 14 300. Laget blir ofte kalt FC Sheriff for å ikke blandes sammen med byrival FC Tiraspol.
Bare et år etter grunnleggelsen i 1997 spilte Sheriff sin første sesong i Moldovsk nasjonaldivisjon, den øverste divisjonen i Moldova. De spilte seg til en fjerdeplass, og siden den gang har det bare gått veien. I den påfølgende sesongen tok de sølv bak FC Zimbru Chișinău, bare ett fattig poeng fra gull. En sesong senere, i 2000/01, tok de imidlertid hevn og slo Zimbru Chișinău med ett poeng. Dermed kunne de innkassere sitt første seriegull, og siden den gang har de vunnet serien hele ti ganger på rad, siste gang i 2009/10. Klubben har vunnet cupen sju ganger, første gang i 1999.
Sheriff var det første moldovske laget som kjøpte spillere fra Brasil og Afrika, og parallelt med klubbens dominans i den hjemlige serien, har de deltatt i Mesterligaen. Der har de blitt slått ut i andre kvalifiseringsrunde hver gang frem til 2009/10, hvor de da vant 2–0 over Inter Turku. I tredje kvalifiseringsrunde gikk de videre på bortemål med 1–1 etter et utligningsmål fire minutter på overtid mot Slavia Praha. I playoffrunden ble de imidlertid slått ut av greske Olympiakos med 0–3 sammenlagt, men de gikk da direkte inn i Europaligaens gruppespill. Klubben tok totalt fem poeng, men gikk ikke videre med sin tredjeplass. De tok én seier, spilte to uavgjorte og de resterende tre kampene endte med tap. Seieren kom hjemme over nederlandske Twente og var dermed deres største internasjonale bragd.
Sesongen 2010/11 endte med sølv i serien, ni poeng bak Dacia Chişinău. I mesterligaen nådde Sheriff playoffrunden igjen, etter å ha slått henholdsvis Dinamo Tirana fra Albania og kroatiske Dinamo Zagreb på veien. I playoffrunden tapte de imidlertid klart for sveitsiske Basel, med 0–4 sammenlagt. I Europaligaens gruppespill endte de på sisteplass i gruppen med 5 poeng, men de påførte gruppevinner Dynamo Kyiv sitt eneste tap med 2–0 hjemme på Sheriff Stadion.
Spillerstall
''Oppdatert 12. mai 2022''
Ingvald og Lina
«Ingvald og Lina» er et skillingstrykk fra 1916, og visa er kjent i både Norge, Sverige og Danmark. Opphavsland er usikkert, da de finnes i både dansk og norsk skillingstrykk. Den er også kjent under tittelen «Løytnant Milde og skjønn Inga».
Teksten
løytnant Ingvald med sin Lina knyttet der et vennskapsbånd. om et år skal jeg deg sige er jeg atter her hos deg. men han tenkte på sin Lina som jo skulle bli hans viv. og på stenen sto det skrevet: Lina er ei lenger din. satt Ingvald ene i sin have og Lina hvilte i sin grav.
Tekstvariant annet skillingstrykk
1.Ned i haven satt så ene, satt så ene hånd i hånd, løytnant Milde med sin Inga knytter der sitt vennskaps bånd.
2.Skjønne Inga, hulde Inga, gråt ei mer for meg min venn, om et år jeg er tilbake ja tilbake til deg igjen.
3.Løytnant Milde dro i krigen for at prøve sitt unge mot, og han tenkte på sin Inga hver gang månen på himmelen sto.
4.Men da året var omme hulde Inga i graven lå, og med tårene på kinnen løytnant Milde ved graven sto.
6.Løytnant Milde gikk i kloster lagde av seg sin løytnants drakt og bak klosterets brede murer hviler støvet av hans unge liv.
Granskollen skianlegg
Det er Hobøl Idrettslag og Tomter Hoppteam som står både som eier og driftsansvarlig for hele anlegget.
Historie
Granskollen mellomste bakke, K28, sto ferdig i 1970. Den var et resultat av frivillig dugnadsarbeid, som blant annet ble ledet av Kjell Alfred Larsen. Det ble til og med hogd tømmer og utført betongarbeid på denne dugnaden.
Granskollen største bakke, K40, sto ferdig i 1974. Bakkerekorden i denne bakken er 37,5 meter, satt av tidligere VM-medaljør i skiflygning Tom Levorstad.
Etter at denne siste bakken kom ble det satt i gang egen hoppskole og "Hoppiade". Denne hoppiaden har vært arrangert hvert år siden. I 1980 fikk også de minste en egen liten hoppbakke, K8.
I 1994 fikk anlegget opplegg for å lage sin egen kunstsnø.
Dagens hoppanlegg
Hoppanlegget er hovedsakelig basert på frivillig dugnadsarbeid utført av idrettslaget, samt ulike støtteordninger knyttet til idrettsanlegg.
I dag er det totalt fem bakker her, den siste, K4, kom i desember 2009. Her kan barn helt ned i seksårsalderen hoppe.
Hobøl og Tomter IL har lenge samarbeidet med de nærliggende klubbene om trening i bakkene.
De fleste bakkene er tilrettelagt for "sommerhopping", ved at det er lagt ut plast. Anlegget har også et eget skilekeanlegg for de aller minste. Det er også en K16 som er bygd i samme unnarenn som K28.
Vierslekten
Vierslekten (Salix) er en planteslekt i vierfamilien med løvfellende trær, busker og dvergbusker. Trær og store busker med smale blad kalles pil, trær og store busker med brede blad kalles selje, og lave busker og dvergbusker kalles vier.
Barken er grå, og det er ofte ribber under barken. Vinterknoppene er dekket av ett skjell i motsetning til poppelslekten som har flere skjell. Bladene er spredte, enkle og helrandete eller tannete. Vierslekten er særbu med egne hann- og hunnplanter. Blomstene er insektpollinerte og samlet i opprette rakler. Blomstringen skjer tidlig på våren og er viktig for humledronninger, honningbier og andre tidlige insekter når de våkner etter vinterdvalen.
Doggpil og mandelpil finnes viltvoksende ved store elver i indre strøk på Østlandet, og mandelpil finnes også i Trøndelag. Hvitpil, kurvpil, grønnpil og skjørpil vokser ikke vilt i Norge, men er vanlig plantet og finnes forvillet.
Artene i vierslekten spiller en viktig rolle i økosystemene, spesielt i tundraområder og langs elver og vassdrag. Insekter, som biller og sommerfugllarver, eter bladene. Mange bladveps har larver som lever enten i sammenrullede blader eller i galler på bladene hos Salix-arter. Hjortedyr og bever beiter på blader, kvister og bark. Den forholdsvis løse veden gjør at hakkespetter ofte hakker reirhull i selje og piletrær. Hullene blir senere tatt i bruk av andre fuglearter, pattedyr og insekter.
Blad og bark inneholder salisylsyre som har blitt brukt som smertestillende og feberdempende medisin. Den er nå erstattet av kunstig fremstilt acetylsalisylsyre.
Andreas Lubitz
Andreas Günter Lubitz (født 18. desember 1987 i Neuburg an der Donau i Vest-Tyskland, død 24. mars 2015 i Prads-Haute-Bléone i Frankrike ) var en tysk pilot for Germanwings, et datterselskap av det internasjonale flyselskapet Lufthansa.
Bakgrunn
Andreas Lubitz bodde til han var seks år i Neuburg an der Donau; da flyttet familien til Montabaur. Der tok han Abitur ved Mons-Tabor-Gymnasium. Som 14-åring ble han medlem av en seilflyforening - LSC Westerwald e. V. - og tok to år flysertifikat for seilfly.
Flyvning ble hans utdannelsesvei, og han tok de nødvendige sertifikater for passasjerfly. Under utdannelsen hadde han et flere måneder langt avbrudd i 2009. Det var senere en periode med terapi, på grunn av suicidalitet.
Flyver
Etter utdannelsen arbeidet Lubitz først i elleve måneder som flyledsager, fra september 2013 så som førsteoffiser (copilot) hos Germanwings. Han bygde opp ca 630 flytimer på Airbus A320.
Flystyrt i Alpene
I februar og mars 2015 gikk Andreas Lubitz til undersøkelser på Düsseldorf Universitetsklinik. Ikke behandlinger, men undersøkelser for å finne ut av hans sykdom, psykiske lidelser. Den 24. mars 2015 mottok han et brev fra Uni-klinikken om, at han var sykemeldt. Han leste straks brevet, rev det i to. Lufthansa fikk ingen informasjon. Sykemeldingen betydde at han pr. omgående ikke kunne jobbe som pilot. Kanskje for en midlertidig periode, men det kunne også bety for resten av hans liv. Han hadde allerede i dagene før den 24. mars mottatt et par brev om de negative utsikter ved diagnosen.
Han var styrmann om bord på Germanwings Flight 9525 på returflyvningen den 24. mars 2015 fra Barcelona til Düsseldorf. Straks etter at flyet hadde nådd flyhøyden på 11,800 meter forlot kapteinen førerkabinen. Været var rolig og klart med god sikt. 144 passasjerer, mest tyske, blant annet en gymnasklasse, og spanske samt seks besetningsmedlemmer. Kort tid etter å ha blitt alene, stoppet Andreas Lubitz autopiloten i en høyde av 0 meter over havet, hvorfra flyet begynte et jevnt dykk, men fortsatte på kursen (han hadde, under nedetid, testet denne innstillingen av autopiloten, da han var en tid alene i førerkabinen, og deretter satt den rette flyhøyden før sjefen kommet tilbake. Det ser man ut fra flyets flyopptaker). Siden episoden med 11. september 2001 er alle førerkabindører pansret og om noen fra kabinen vil ut i førerkabinen, må de gi beskjed. Døren kan åpnes ved at man i førerkabinen kan trykke trykke på en bestemt knapp. 10 minutter senere traff flyet i 10.50 tiden om morgenen et gaprikt, nakent fjellandskap i Seyne-les-Alpes i Provence i ca 800 km/t. Flyet ble delt i titusner av småbiter, kun få vrakrester var så store som en dør. Menneskekroppene ble revet fra hverandre i mange biter (2,850 ble funnet). Franske og tyske myndigheter som etterforsket ulykken har bekreftet at Lubitz ble behandlet for selvmordstanker. Undersøkelser av flyets svarte boks og lydopptak fra førerkabinen, herunder kapteinens lydhøre forsøk på på komme inn, viser, at han styrtet flyet med vilje. Tysklands president Joachim Gauck gav ved minnegudstjenesten klart uttryk for, at Andreas Lubitz med vilje utførte og tok livet av 149 mennesker. Han er Tysklands verste massemorder etter andre verdenskrig.
Som en direkte følge av flystyrten i de franske Alpene innførte luftfartsmyndighetene i Canada, New Zealand og Tyskland nye regler som krevde at det til enhver tid skulle være to besetningsmedlemmer i flyenes førerkabin. Om en pilot vil forlate førerkabinen, så må først en av de øvrige besetningsmedlemmer komme ut i førerkabinen og bli der EUs organ for flysikkerhet, EASA, anbefalte en lignende endring i cockpit-rutinene. En rekke flyselskaper, deriblant Norwegian og SAS, innførte lignende regler om at det under flyvninger alltid skal være to personer i cockpit. Det amerikanske luftfartstilsynet (Federal Aviation Administration, FAA) hadde innført et krav om at det alltid skal være to personer i førerkabin allerede før Germanwings-ulykken, det samme var tilfelle for en rekke andre land.
Mother Earth
Mother Earth er det nederlandske symfoniske rock/metalbandet Within Temptations andre studioalbum, utgitt 21. august 2000, og markerte bandets definitive gjennombrudd. Mye av råskapen fra det forrige albumet, Enter (1997), var luket bort, og bandet hadde tydelig prioritert å fremheve vokalist Sharon den Adels utsøkte opera-aktige stemme. Albumet solgte til tre ganger platina i hjemlandet Nederland, og til gull i Belgia. Totalt har albumet solgt i overkant av 350 000 eksemplarer i hele Europa.
Mother Earth ble ikke sluppet på det europeiske markedet før i januar 2003, da som en utvidet utgave med fire ekstraspor, og denne utgaven nådde ikke britiske platebutikker før i september 2004, bare to måneder før bandets neste album, The Silent Force, ble utgitt.
San Pedro de Atacama
Byen ligger på om lag 2 400 meters høyde.
Mumiens hemmelighet
Mumiens hemmelighet (originaltittel: The Awakening) er en britisk skrekkfilm fra 1980 med Charlton Heston, Susannah York og Stephanie Zimbalist i de ledende rollene. Regi er ved Mike Newell. Filmens handling er spunnet over en gammel Egyptisk myte om den onde prinsessen Kara, som dreper sin far for selv å kunne herske. Flere tusen år etter reinkarneres hun i en ung kvinne som gjennomgår en lignende konflikt med sin far, som er arkeolog. Manus er basert på Bram Stokers skrekkroman The Jewel of Seven Stars, fra 1903.
Handling
En amerikansk arkeolog i Egypt finner et gravkammer fra Egypts storhetstid. Det hviler imidlertid en forbannelse over gravstedet. Etter noen år begynner hans tenåringsdatter å gjennomgå skremmende personlighetsforandringer, og flere personer rundt ham dør på mystisk vis. Etterhvert begynner han å tro på forbannelsen fra gravkammeret og at hans datter er besatt av den egyptiske dronningens ånd.
Om filmen
Anmelderen i The New York Times gav den bra omtale og skrev: «"The Awakening" is a spooky, skilfully made horror film about archeologists who uncover the inscription "Do Not Approach the Nameless One Lest Your Soul Be Withered" and still keep on diggin. "The Awakening" will give you a good scare».
Aftenpostens anmelder gav den dårlig omtale og brukte ord som «pinlig tøv» for å beskrive den.
Cheyney University of Pennsylvania
Ved universitetet var det 1 667 studenter og 113 vitenskapelig ansatte i 2006, og samme året var skolepengene US$ 6 118 for studenter folkeregistrert i delstaten. Studiene gis opp til mastergradsnivå.
Watson Lake
Watson Lake er en by helt sør i territoriet Yukon, nær grensen til Britisk Columbia. Byen ligger nær sjøen Wye Lake. I 2016 bodde det 790 personer i byen.
Sharon den Adel
Sharon Janny den Adel (født i Waddinxveen, 12. juli 1974) er hovedvokalist og en av låtskriverne i det nederlandske symfoniske rock/metal-bandet Within Temptation.
Hun fikk en datter, Eva Luna, sammen med partneren Robert Westerholt, gitaristen i bandet 7. desember 2005.
den Adel har også samarbeidet med andre band, som for eksempel After Forever («Beyond Me»), Aemen («Time») og Armin van Buuren («In and Out of Love»).
Sam Eydes gate (Rjukan)
Sam Eydes gate er en gate på Rjukan.
Historie (Rjukan)
Gaten har fått navn etter ingeniøren og industribyggeren Sam Eyde, som grunnla Norsk Hydro og som bygde fabrikkene på Notodden, Glomfjord, Herøya, Rjukan og Karmøy. Etter at Sam Eyde døde kalte de hovedveien på Rjukan for Sam Eydes gate. I dag er Sam Eydes gate en av Norges lengste hovedveier. Den starter fra Dale (Nedre Rjukan) og går til Krosso, gjennom hele byen. Den er trafikkert og er den eneste veien som går rett gjennom byen. Den er 7 km lang.
Se også
Sam Eydes gate finnes også på Herøya i Porsgrunn, samt i Notodden som en liten strekning av E134.
St. Elmo (film av Thanhouser)
St. Elmo er en amerikansk stumfilm fra 1910.
Handling
St. Elmo, en velstående ung mann, er forlovet med sin kusine Agnes. Dick Hammond, en kamerat av St. Elmos, er en student for å bli prest. Så snart han er ordinert skal han få ansvar for en ny kirke bygget for ham av St. Elmo. Men Hammond tar imidlertid lett på St. Elmos vennskap, og elsker Agnes i all hemmelighet. Disse følelsene blir oppdaget av St. Elmo, som i raseri over Hammond, utfordrer ham til en duell. Vennen hans mister livet i den påfølgende konfrontasjonen.
Men Edna, barnebarnet til landsby-smeden, blir vitne til duellen. St. Elmo blir tvunget til å flykte fra landet, men han blir forfulgt av Agnes og lensmannen. Den dagen Edna er vitne til duellen, døde bestefaren hennes - noe som etterlater henne helt alene i verden. Hun blir deretter adoptert av moren til St. Elmo. Men fem år senere kommer han endelig tilbake. Edna gjenkjenner ham som vinneren av duellen, men han kan ikke huske å ha møtt henne. Men han blir raskt forelsket i henne.
Bjørn Stray Tingulstad
Tingulstad hadde Sjøkrigsskolen og flyutdannelse. Ved krigsutbruddet var han som flyger i Marinens flygevåpen på nøytralitetsvakt. Under felttoget i Norge i 1940 deltok han i kampene. Den 9. april var han stasjonert på Karljohansvern i Horten. Han tok av derifra og fløy til Vestlandet. Etter kampene der var over fløy han videre til Nord-Norge. I 1941 dro han til Storbritannia, der han tjenestegjorde ved ulike flyavdelinger, sist 330 (Norwegian) Squadron, som eskorterte konvoier over Atlanterhavet.
I etterkant av Telavåg-tragedien i april 1942 var flere av radiosenderne på Vestlandet, og gruppene som opererte dem, i en farefull situasjon. Tingulstad deltok i en redningsekspedisjon med Catalina-flyet «Vingtor», for å evakuere tre menn, ei kvinne og et barn, som var i fare på grunn av operasjonen av en hemmelig radiosender. Toktet gikk til Staveneset i Sunnfjord for å hente ut agentene Ole Hoff Snefjellå og Eivind Viken. Operasjonen var leda av kaptein Finn Lambrechts. Hele besetning på ni mann, åtte nordmenn og den britiske løytnant John M. Turner, som deltok som kjentmann, ble i statsråd 19. juni 1942 hedra med Krigskorset. Dette var de første tildelingene av Krigskorset til norske militære. Tingulstad og de øvrige norske medlemmer av besetningen fikk sine utmerkelser overrakt av kong Haakon i London 3. juni 1942.
5. november 1942 var han med et Catalina-fly ute på søk etter tre livbåter fra en torpedert konvoi. Flyet vendte ikke tilbake fra toktet.
Broren Gunnar Tingulstad falt under den allierte invasjonen i Italia i november 1944.
White Christmas (sang)
«White Christmas» er en amerikansk sang med melodi og tekst av Irving Berlin. Den minnes en gammeldags julesetting. Versjonen med Bing Crosby er den bestselgende versjonen noensinne.
Spiralis
Spiralis (belgisk originalnavn Marsupilami) er en langhalet, apeliknende fantasiskikkelse som ble skapt av den belgiske tegneserieskaperen André Franquin som bifigur til serien Sprint i 1951. Første seriealbum Spiralis er med i, er Kampen om arven. Spiralis var så med i alle Sprint-album Franquin tegnet. Spiralis ble seinere hovedfigur i egne serier, også tegnet og forfattet av andre enn Franquin.
White Christmas (sang)
Forklaringene varierer når det gjelder når og hvor sangen ble skrevet. En historie går ut på at Berlin skrev den i 1940 ved bassengkanten på La Quinta Hotel i La Quinta, California. Han satt ofte oppe hele natten og skrev. Berlin fortalte sin sekretær: ''«Grip pennen og skriv ned sangen. Jeg skrev nettopp den beste sangen jeg noensinne har skrevet - skitt, jeg skrev nettopp den beste sangen noen noensinne har skrevet!»
Spiralis
Utseende og egenskaper
Spiralis framstilles som et apelignende dyr med en svært lang hale, om lag 7 meter. Lengden varierer en del i ulike album. Halen brukes som arm, verktøy og våpen. Halen er forbløffende sterk i forhold til tykkelsen. Gul med sorte prikker er den vanligste fargevarianten, men enkelte helt sorte individer finnes og. Spiralis' opprinnelige belgiske navn Marsupilami antyder at spiralis er et pungdyr, siden marsupialia er det latinske ordet for «pungdyr». Dyret har pels og legger egg, men har likevel navle. Dyret kan puste under vann. «Huba!» er den vanligste lyden, men spiralis er også observert med tale, både enkelt ord og setninger. Hunnen er noe mindre enn hannen og har kortere hale. Hunnen går på tåspissene, pynter seg ofte med blomster og den vanligste lyden er «hubi!». Spiralis lever jungelen i Palombia, et oppdiktet land i Sør-Amerika. Yndlingsføden er piraya, men også insekter, særlig maur, står på menyen.
White Christmas (sang)
''«I want you to take down a song I wrote over the weekend. Not only is it the best song I ever wrote, it's the best song anybody ever wrote.»''
Crosbys versjon
Den første offentlige fremførelsen av sangen var med Crosby på hans radioshow The Kraft Music Hour (NBC) første juledag 1941. Opptaket eies i dag av Crosby Estate. I 2011 fikk CBS news sunday morning låne en kopi av opptaket til bruk i tv-programmet.
Spiralis
Tegneserien
De norske utgivelsene i kronologisk rekkefølge er:
White Christmas (sang)
Crosbys versjon
Han spilte inn sangen på plate med The John Scott Trotter Orchestra og The Ken Darby Singers på bare 18 minutter 29. mai 1942. Den ble utgitt 30. juli som en del av et 78 plate-album med seks sanger fra filmen Irving Berlin Schlager Parade Holiday Inn (Holiday Inn).
Spiralis
André Franquin og tegnefilm
André Franquin (1924–1997) er også kjent for å ha skapt tegneseriekarakterene Viggo (Gaston Lagaffe), og var i lang tid ansvarlig for tegneserien Sprint. I 1987 hadde Franquin gitt opp håp om å lage tegnefilm av Spiralis og solgte karakterens rettigheter til en diamanthandler, som grunnla Marsu-Productions og som nå utgir serien om Spiralis. Rettigheten til å lage film ble derimot solgte videre til Disney som lagde en serie på 13 episoder om Marsupilami – The Hairy Ape i Raw Toonage i 1992.
White Christmas (sang)
Crosbys versjon
Sangen gjorde det dårlig til å begynne med og ble overskygget av filmens første hitsang «Be Careful, It's My Heart».
I slutten av oktober 1942 toppet imidlertid «White Christmas» Your Hit Parade-listen. Den fortsatte å ligge i den posisjonen et godt stykke inn i det nye året.
Den har ofte blitt beskrevet som en blanding av melankoli («just like the ones I used to know») med trøstende bilder av hjemmet («where the treetops glisten») skapte særskilt gjenklang hos lytterne under den andre verdenskrig. Armed Forces Network ble oversvømt med forespørsler om å spille sangen.
Gjenutgitt av Decca Records vendte «White Christmas» tilbake til førsteplassen i julesesongene 1946 og 1947 (på listen datert 4. januar 1947) og ble således den første singlen med tre separate plasseringer på toppen av den amerikanske listen. Innspillingen ble en gjenganger på listen og dukket opp igjen 20 separate ganger årlig på poplisten innen Billboard skapte en egen Christmas-liste for juleutgivelsene.
Sangen fikk en Academy Award for Best Original Song. I filmen fremfører Crosby sangen som en duett med skuespilleren Marjorie Reynolds (selv om hennes stemme ble dubbet av Martha Mears). Den nå kjente scenen var ikke filmskapernes opprinnelige plan. Ifølge manuskriptet, slik en opprinnelig hadde forestilt seg det, var det Reynolds og ikke Crosby som skulle fremføre sangen.
Den kjente versjonen av «White Christmas», som høres mest i dag, er ikke den Crosby spilte inn på plate i 1942. Crosby ble innkalt til Decca Studios 18. mars 1947 for å gjeninnspille sporet. Masteren fra 1942 hadde blitt ødelagt på grunn av sin hyppige bruk. Bestrebelser ble gjort på å eksakt fremstille den originale innspillingssessionen igjen og Crosby ble igjen backet av The Trotter Orchestra og The Darby Singers. Det er raffinerte forbedringer i orkestreringen, mest notabelt med tillegget av celesta og fløyter for å live opp innledningen.
Crosby var avvisende til sin rolle i sangens suksess og sa senere at «ei kaie med hareskår kunne ha sunget den suksessfullt», men Crosby var forbundet med den i resten av sin karriere.
Historisk betydning
I 1999 inkluderte National Public Radio den i NPR 100, som siktet på å samle alle viktige amerikanske musikalske verk fra det 20. århundre.
I 2002 var versjonen var 1942 én av 50 historisk betydningsfulle innspillinger valgt ut det året av Library of Congress for å bli lagt til National Recording Registry.
Innspillingen ble kringkastet på radio 30. april 1975 som et hemmelig forhåndsavtalt signal for å fremskynde den amerikanske evakueringen av Saigon.
Andre versjoner
Ralph Flanagan og Hans Orkester Refr.: Harry Prime. Innspilt i New York City 5. oktober 1949. Utgitt av RCA Victor Records med katalognummer 30-0009 (i USA). Den ble også utgitt på His Master's Voice JO 204, på His Master's Voice GY 823 og på His Master's Voice A.L. 3068 (sistnevnte i Norge).
Eddie Fisher with Hugo Winterhalter's orchestra & chorus. Innspilt i Manhattan Center, New York City, 15. juli 1952. Utgitt av RCA Victor Records med katalognummer 20-4910 (i USA) og av EMI på His Master's Voice-etiketten med katalognumrene B 10779 og JO 420. I Norge ble den utgitt på His Master's Voice A.L. 3456.
Andrea Bocelli har spilt inn «White Christmas». Den ble utgitt på hans første julealbum My Christmas i 2002. Michael Bolton har spilt også inn «White Christmas». Den ble utgitt på hans album Timeless: The Classics i 1992.
Boy George har gjort en coverversjon i 2009, som ble utgitt på single i digitalt nedlastingsformat.
The Drifters' versjon av «White Christmas» fra 1954 demonstrerte talentene til ledesangeren Clyde McPhatter og bassen til Bill Pinkney. I tiår ble sangen primært spilt på R&B-radiostasjoner.
Den har en fremtredende plass i filmen Hjemme alene, i scenen hvor hovedrollefiguren Kevin anbringer sin fars aftershawe, men han mimer teksten. Så forskjellige radiostasjonsformater som oldies, adult contemporary, Top 40 og country begynte å spille The Drifters' versjon. Sangen var senere med i filmen Nå er det jul - igjen (The Santa Clause).
I 1963 spilte Jimmy McGriff inn sangen. Den ble utgitt på hans album Christmas With McGriff.
En coverversjon med Stiff Little Fingers er med på gruppas amerikanske albumutgivelse Hanx!.
I 2009 laget Twisted Sister med Doro Pesch en coverversjon. Den ble utgitt på deres album A Twisted Christmas med tysk/engelsk tekst.
Mason Ramsey spilte inn sangen og ga den ut på singel i 2018.
Warwickia
Warwickia er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
White Christmas (sang)
Norsk versjon
Arne Paasche Aasen og Finn Sidselrud har skrevet norsk tekster. Paasche Aasens norske verjon er «Min barndoms jul». Sidselsruds versjon heter «White Christmas».
Warwickia
Utseende
En middelsstor (ca. 15 millimeter), avlang, blank, rødbrun oldenborre. Undersiden er kledt med lange, lyse hår. "Snuten" (clypeus) har to trekantede tenner.
Utbredelse
Arten forekommer i Texas og det sentrale Mexico.
White Christmas (sang)
Innspillinger
De to Musica-platene er samme innspilling.
Myint Swe (general)
Myint Swe (burmesisk: မြင့်ဆွေ, født 24. juni 1951) er en burmesisk politiker, som siden 1. februar 2021 har vært fungerende president i Myanmar. Han ble innsatt under militærkuppet i Myanmar 2021, der Myanmars militære styrker, Tatmadaw, arresterte regjeringsleder Aung San Suu Kyi, president Win Myint og flere andre ledere av regjeringspartiet.
Han representerer Det forente solidaritets- og utviklingspartiet, og er mon. Han har bakgrunn fra militæret, der han var generalløytnant. Swe ble landets visepresident i 2016, og var president i 9 dager i mars 2018, da president Htin Kyaw gikk av.
Den 1. februar overtok Tatmadaw makten i Myanmar etter et militærkupp, der innsatte Myint Swe som president.
Referanser
<References />
Geir Isaksen
Geir Petter Isaksen (født 26. oktober 1954 ) er en norsk næringslivsleder og ble ansatt som konsernleder i NSB (i dag Vy) 14. juni 2011 etter å ha ledet Cermaq siden 1996.
Isaksen har utdanning fra Landbrukshøgskolen i Ås. Isaksen har vært Norges Bondelags representant i Brussel.
Geir Isaksen er sønn av Finn T. Isaksen, landbruksminister i Kåre Willochs regjering fra 1983 til 1985.
Bombi Bitt och jag
Bombi Bitt och jag (norsk Bombi Bitt og jeg) er en roman fra 1932 av den svenske forfatteren Fritiof Nilsson Piraten. Romanen har blitt beskrevet som en svensk versjon av Tom Sawyer.
Bombi Bitt og jeg er ei humoristisk bok med mange innslag. Den er en slags sjølbiografi fra forfatterens barndom. Han forteller om en sommers opplevelser sammen med kameraten Bombi Bitt, en slyngel og døgenikt ifølge lærerne, men et stort ideal for medelevene. Andre viktige figurer er maleren Vricklund og forbryteren Nils Gallilé.
Boka blei Nilssons gjennombrudd. Den kom ut på norsk i 1933 og på nytt i 1968. Dette siste var i samband med visningen av en fem episoders tv-serie basert på romanen. Serien var en stor suksess i heile Norden. Stellan Skarsgård hadde her en av sine første roller, som Bombi Bitt, mens Reiner Albrecht spilte «jeg». Fritiof Nilsson hadde sjøl rollen som fortelleren.
Boka blei også filmatisert i 1936.
Åpningssetninger
Min vugge vugget i Tosterup i Färs herred i Malmöhus len. Min far var stasjonsmester i Tosterup. Mine foreldre var gode og kjærlige. Jeg var en vanartet gutt. (Nils Lies oversettelse)
Denis Kitchen
Denis Kitchen (født 27. august 1946) er en amerikansk undergrunnstegner, utgiver, forfatter, og litteraturagent fra Wisconsin, og grunnlegger av Comic Book Legal Defense Fund, en ideell bransjeforening med det mål å forsvare tegneserienes ytringsfrihet. Hans forlag Kitchen Sink Press var i tredve år utgiver av først undergrunnstegneserier og siden av en rekke serieveteraner som Will Eisner og andre.
Liv og karriere
Kitchen vokste opp i Wisconsin, gikk på William Horlick High School i Racine hvor han var med på å grunnlegge og redigere skolens uoffisielle avis Klepto. Han skrev også fortellinger og gjorde illustrasjoner for avisen. Han fortsatte i dette sporet etter at han ble student ved Universitetet i Wisconsin-Milwaukee da han i 1967 var med på å grunnlegge og fungerte som billedredaktør for humormagasinet Snide hvor han også gjorde tegneserier.